நீ என் முதுகில் விட்டுச்சென்ற வடுக்களை ஒப்பிடுகையில் உன் வடுக்கள் ஒன்றுமில்லை.
மாக்ரா மரியாதைக்குரிய, உல்ஃப் கேன் மன்னருக்கு பிறந்தவர்.
பயான் சிம்மாசனத்தின் உரிமையுள்ள வாரிசாக அவரைப் பாதுகாக்க கடமைப்பட்டவன் நான்.
உனக்கு நான் தேவை. என் இராணுவம், என் மக்கள்.
நீ என் சகோதரியை மணக்கலாம்.
உன் பிள்ளைகளுக்கு பயான் பாதுகாப்பாக இருக்கும் என உறுதியளித்தேன், அதை செய்தேன்.
ஆனால் நாம் ஆபத்தின் விளிம்பில் இருப்பதை நீ உணரத் தவறிவிட்டாய் என நினைக்கிறேன்.
-ராணி கடவுளுக்கு எதிரானவள். -சூனியக்காரியை விரும்புபவள்!
-இளவரசி மாக்ராவின் ஆணைப்படி… -மாக்ராவா?
…நீங்கள் உடனடியாக எங்களுடன் பென்சாவுக்கு திரும்ப வேண்டும்.
கோஃபூன், உன் அம்மாவிடம் செல்.
பாபா மற்றும் ஹனிவாவுக்காக நான் இங்கே காத்திருக்கிறேன்.
அவரை விடு!
எங்களோடு வா.
என்னால் முடியாது.
என்னால் உன்னை கேட்க முடிகிறது.
உன் வாசனையையும் நுகர முடிகிறது.
இப்போது யாருக்கு தேநீர் வேண்டும்?
சேனாதிபதி, கைதி டமாக்டி ஜூன் தப்பித்ததற்கு பதிலளிக்க
நீங்கள் அழைக்கப்பட்டிருக்கிறீர்கள்.
டமாக்டி ஜூன் எனது கைதி அல்ல.
-ஆனால் பாபா வாஸ் உங்கள் கைதி. -பாபா வாஸ் குடியரசின் எதிரி.
சட்டத்தின் படி அவன்
விசாரணைக்கு உட்படுத்தப்பட்டு விரைவாக தூக்கிலிடப்பட்டிருக்க வேண்டும்.
நீங்கள் அதைச் செய்திருந்தால், அவனுக்கு டமாக்டி ஜூனுடன் தப்பிக்க
ஒருபோதும் வாய்ப்பு கிடைத்திருக்காது.
பயான் ராணியின் பெரும் வியூகம் மற்றும்
இராணுவ வலிமை குறித்த தகவல்களுக்கு விட்ச்ஃபைண்டர் ஒரு சிறந்த சாத்தியமான
ஆதாரமாக இருந்தான்.
அவர்கள் எப்படி தப்பித்தார்கள் என்று உங்களுக்கு ஏதாவது தெரியுமா?
நம் பாதுகாப்பில் இத்தகைய பெரும் மீறல் கேள்விப்படாதது.
அவர்களுக்கு யாராவது உதவியிருக்க வேண்டும். உள்ளே யாரோ.
அப்போது நாம் துரோகி அல்லது துரோகிகளை அடையாளம் கண்டு
கடும் தண்டனை வழங்க வேண்டும்.
துரோகிகள் இருந்தால், நான் அவர்களைக் கண்டுபிடிப்பேன்.
தளபதி வாஸ், பல ஆண்டுகளாக மிகுந்த மரியாதையுடனும் வீரத்துடனும்
நீங்கள் இந்த சபைக்கு சேவை செய்திருக்கிறீர்கள்,
ஆனால் பார்வை திரும்புவதற்கான வதந்திகளில் உங்கள் நம்பிக்கை,
உங்கள் சகோதரனுடனான உங்கள் தனிப்பட்ட வஞ்சம் ஆகியவை ஒதுக்கி வைக்கப்பட வேண்டும்.
கேனைட்கள் மேற்கில் இன்னும் பலமாக வளர்கிறார்கள்.
நீங்கள்தான் எங்கள் மிகப்பெரிய போர் வல்லுநர்.
இந்த குடியரசின் உண்மையான அச்சுறுத்தல்களில் நீங்கள் கவனம் செலுத்த வேண்டும்.
உங்களுக்குப் புரிகிறதா?
ஆம். எனக்குப் புரிந்தது, சார்.
பாபா வாஸ் அல்லது டமாக்டி ஜூனுடன் தொடர்புக்கு வந்த ஒவ்வொரு
காவலனையும் நீ கேள்வி கேட்க வேண்டும்.
ஏற்கனவே கேட்டேன், சார். பயனுள்ள தகவல் எதுவும் கிடைக்க இல்லை.
அப்போது மீண்டும் அவர்களை விசாரி. யாராவது ஒப்புக்கொள்வார்கள்.
சரி, சார்.
யார் அது?
-பரவாயில்லை. -ஓலோமன்?
பரவாயில்லை.
இன்னொரு கெட்ட கனவா?
நீ புரிந்து கொள்ளவில்லை.
கனவுகள் அழகானவை.
நான் உலகைப் பார்க்க முடியும், என் குழந்தைகளை.
நான் கண்விழிக்கும்போதுதான் கெட்ட கனவு தொடங்குகிறது.
நாங்கள் இன்னும் இங்கே இருக்கிறோம், அப்பா.
உங்களை ஒருபோதும் விட்டுவிட மாட்டோம்.
இதை சரிசெய்ய வழியைக் கண்டுபிடித்தாயா?
சரியான உபகரணங்களுடன் இதைச் செய்ய முடியும் என்பது எனக்குத் தெரியும்.
நீங்கள் கேட்கும் விஷயங்களைச் செய்வதற்கான கருவிகளும் தொழில்நுட்பமும் நம்மிடம் இல்லை.
நான் உனக்கு கற்பித்த எல்லாவற்றையும் மறந்துவிட்டாயா?
இந்த இடத்தை உருவாக்குவது எனது வாழ்நாள் வேலை.
பின்னடைவுகள் மற்றும் பெரும் முரண்பாடுகளை தாண்டி, நான் விடாமுயற்சியுடன் இருந்தேன்.
இப்போது நீ…
நீயும் எதிலாவது வெற்றிபெற வேண்டும்.
சாத்தியமற்றது என்று தோன்றுவதை எடுத்து அதை சாத்தியமாக்கு.
நீ விழித்திருக்கும் ஒவ்வொரு தருணத்தையும் என் பார்வையை மீட்டெடுக்க அர்ப்பணி
அதனால் என்னால் எனது விதியை நிறைவேற்ற முடியும்.
இப்போது, அது ஒரே இரவில் நடக்காது,
என்னைப் போலவே நீயும் உணர வேண்டும் என்று நான் நினைத்தது தவறு.
நாம் இருவருமே சாந்தமடைந்து விடாமுயற்சியுடன் செயல்பட வேண்டும்.
எவ்வளவு நேரம் எடுத்தாலும் பரவாயில்லை.
சரி, அப்பா.
சரி.
இப்போது, உன் காலை அறிக்கை?
இப்போதா?
இங்கே நம் பணி தொடர்கிறது, இல்லையா?
நிச்சயமாக தொடர்கிறது, அது...
நான் காயமடைந்திருக்கலாம், ஆனால் நான் சமரசம் செய்யவில்லை.
நீ என்னை அப்படி நடத்தக்கூடாது, அல்லது குழந்தைகளும் இதையே பின்பற்றலாம்.
அதோடு ட்ரிவான்டியன்கள்...
ட்ரிவான்டியன்கள்…
அவர்களுக்கு என் காயம் பற்றி தெரியக்கூடாது.
என் திறன்களைப் பற்றிய பயம்தான் அவர்களைக் கட்டுக்குள் வைத்திருக்கிறது.
உனக்குப் புரிகிறதா?
புரிந்தது, அப்பா.
நல்லது.
அப்போது… உன் காலை அறிக்கை.
நோனி இருபடி சமன்பாடுகளுக்கு சென்றுவிட்டாள்.
அவள் மிகவும் புத்திசாலி.
நீங்கள் பரிந்துரைத்த புத்தகத்தை அவளிடம் தொடங்க சொல்லிவிட்டேன்.
அவள் கற்பூரம் போல அதை பற்றிக்கொண்டாள்.
ஒப்புக்கொண்ட நேரத்திற்கு முன்பே சென்றிருக்கிறார்கள். ஏதோ நடந்திருக்கிறது.
அவர்களைத் தேட நமக்கு நேரம் இல்லை.
இளவரசி மாக்ராவைக் கண்டுபிடிப்பதற்குதான் முன்னுரிமை.
இளவரசி மாக்ராவா? அவன் என்ன சொல்கிறான்?
அவன் சொல்வதை நம்பினால், உன் அம்மா ராணியின் சகோதரி.
-கேன் ராணியா? அது அபத்தம். -நாம் நம்புவது கடினம்தான்.
எது நம்புவது கடினம் என்றால், நீங்கள் அவனை பார்த்தவுடனே குத்தி கிழிக்காமல் விட்டது.
அப்படியும் யோசித்தேன்.
-இது ஒரு சூழ்ச்சியாக இருக்கலாம், அப்பா. -ஆம்.
இருந்தாலும் நம்மை வழிநடத்த அனுமதிக்கிறீர்கள். ஏன்?
உன்னை ட்ரிவான்டிஸில் கண்டுபிடிக்க வந்த அதே காரணங்களுக்காகத்தான்
அவள் என் மனைவி, ஹனிவா.
இக்காலத்திலும் நான் விரும்பும் ஒரே பெண் அவள்தான்.
அவள் உயிருடன் இருப்பதற்கான மிகச்சிறிய வாய்ப்பு இருந்தாலும்…
எனக்குப் புரிகிறது.
ஆனால் அவன் சொன்னது பொய் என்றால், நானும் உங்களுடன் அவனைக் கொல்வேன்.
நான் உனக்கு வாக்குக்கொடுக்கிறேன்.
அவன் பொய் சொல்லவில்லை என்றால், என் அம்மா பயான் இளவரசி.
அது எப்படி இருக்கும்?
என்னிடம் பதில்கள் இல்லை.
நாம் கண்டுபிடித்தவுடன் உன் அம்மா விளக்குவாள்.
வா.
மூன்று குதிரைகள், இரண்டு நாய்கள்.
-ட்ரிவான்டியர்களா? -விட்ச்ஃபைண்டர்கள்.
அவர்கள் என் மகனை காயப்படுத்தினால்...
விட்ச்ஃபைண்டர்கள் ராணியின் விருப்பத்துக்கு சேவை செய்கின்றனர்.
மாக்ரா ராணியுடன் இருந்தால், தனது குழந்தைகளைக் கண்டுபிடித்து
மீட்பதுதான் அவர்களுக்கான உத்தரவுகளாக இருக்கும்.
-ஆனால் ராணி அவர்களை எரித்திருப்பாள். -இல்லை.
ராணி ஒரு புதிய ஆணையை வெளியிட்டாள் என்று அறிந்தேன்.
பார்வை திறன் கொண்டவர்கள் இனி சூனியக்காரர்களாக கருதப்படமாட்டார்கள்.
எனவே நாம் எங்கு செல்வது?
கிழக்கு. அருகில் ஒரு விட்ச்ஃபைண்டர் முகாம் உள்ளது.
ராணி எங்கிருக்கிறார் என்று அவர்களுக்குத் தெரியும்.
பென்சா.
என்ன?
கோஃபூனை பென்சாவுக்கு அழைத்துச் சென்றிருக்கிறார்கள்.
-உனக்கு குறியீடு விட்டுச்சென்றிருக்கிறானா? -ஆம்.
பென்சா
பென்சா.
மிகவும் வலுவான, வளமான, வியூக ரீதியில் அமைக்கப்பட்டது.
ராணி ஒரு புதிய தலைநகரை புனிதப்படுத்தியுள்ளார் என்று நினைக்கிறேன்.
சீமான் ஹார்லன், காத்திருக்க முடியாத இந்த முக்கியமான விஷயம் என்ன?
நான் பீதியடைபவன் என்று அர்த்தமல்ல,
ஆனால் ராணியாரின் தனிப்பட்ட பாதுகாப்பு ஆபத்தில் இருக்கும்போது,
பொய்யாக மனநிறைவு அடைவதை விட மிகையாக செயல்படுவது குற்ற உணர்வு தருவதுதான்.
எல்லாவற்றுக்கும் ஒரு சொற்பொழிவு வேண்டுமா?
நான் சுருக்கமாக சொல்கிறேன். சத்தியமாக.
இதை நீங்கள் நேரடியாக கேட்க வேண்டும்.
நீங்கள் மிகவும் அமைதியாக வேண்டும் என்று மட்டுமே நான் கேட்கிறேன்.
நீங்கள் இருப்பது அவனுக்கு தெரிந்தால், அவன் சுதந்திரமாக பேச மாட்டான் என அஞ்சுகிறேன்.
ஒரு சிலந்தி போல அமைதியாக இருப்பேன்.
சீமான் ஹார்லன் அவர்களே, இது செச்சன், உங்களை பார்க்கவேண்டும் என்று கோரியவர்.
நன்றி, கேர்ரிகன்.
அறையில் வேறு யாராவது இருக்கிறார்களா?
எனக்கு விசுவாசமான ஒரு ஊழியர்.
செச்சன், நீ எங்கிருந்து வருகிறாய்?
கன்ஸுவா, சார்.
நீ கன்ஸுவாவில் அரண்மனை காவலனாக இருந்தாயா?
ஆம், சார். 20 ஆண்டுகளுக்கும் மேலாக.
ட்ரிவான்டியன்கள் தாக்கும்போது நீ அங்கே இருந்தாயா?
கன்ஸுவா அழிந்தபோது நான் அங்கே இருந்தேன்.
ஆனால் அதில் விஷயம் என்னவென்றால், எந்த தாக்குதலும் நடக்கவில்லை.
பிறகு அணை எவ்வாறு அழிக்கப்பட்டது?
சார், என்னால் உறுதியாக சொல்ல முடியவில்லை.
எனக்குத் தெரிந்ததெல்லாம், ட்ரிவான்டியன்கள் அங்கே இல்லை.
எனக்குப் புரியவில்லை.
இது ஒரு வழக்கமான நாள்தான்.
பறவைகளோடும் காற்றோடும்.
ட்ரிவான்டியன் ஆயுதங்களின் சத்தத்தை ஒரு முறை கூட நான் கேட்கவில்லை.
எந்த போர் பிரகடனங்களும் இல்லை.
எனவே அது ட்ரிவான்டியன்கள் இல்லையென்றால், யார் பொறுப்பு?
நீங்கள் புரிந்து கொள்ள வேண்டும், சார்.
என் தந்தை கன்ஸுவாவில் காவலராக இருந்தார், அவருக்கு முன் அவரது தந்தை இருந்தார்.
நாங்கள் பல தலைமுறைகளாக இந்த ஆட்சிக்கு சேவை செய்துள்ளோம்.
எனக்குப் புரிகிறது.
பரவாயில்லை.
சிப்பாய், நீ சொல்ல வந்ததைச் சொல்.
அந்த கட்டிடங்களை எனக்கு நன்றாகத் தெரியும், ஒவ்வொரு வழி, யார் நுழைய முடியும் என்றும்.
தண்ணீரை திறந்துவிட்ட ஒரே நபர் என்று நான் நம்புவது...
ராணிதான்.
சீமான் ஹார்லன், உன் செயல்களில் நாடகத்தன்மை இயல்பாகவே இருக்கிறது.
இந்த வகையான பேச்சு, உனக்கே தெரியும்…
கவனிக்காமல் விட்டுவிட்டால், தொற்றுநோய் போல பரவிவிடும்.
கன்ஸுவா பற்றி நீ கூறியதை மக்கள் சந்தேகித்தால்,
நீ பேசிய பார்வையற்ற குழந்தை பற்றியும் அவர்கள் சந்தேகிப்பார்கள்,
கடவுளிடமிருந்து உனக்கு அளித்த ஆணை பற்றியும்.
அவை அனைத்தும்.
அது நடக்காது என்பதை நீ உறுதி செய்.
இது என் ராணியை அச்சுறுத்தினால் என்னால் செய்ய வேண்டியது அதுதான்.
அதுவே என் சொந்த மனைவியின் சகோதரியை அச்சுறுத்தியிருந்தால்
இன்னும் எவ்வளவு விழிப்புடன் இருப்பேன் என்று சிந்தியுங்கள்.
ராணியாரே, ஒரு அவசர செய்தி.
வா.
நிச்சயமாக, ஹார்லன், உன் மணமகள் உனக்கு கிடைப்பாள்.
சிபெத், தயவுசெய்து. எனக்கு இப்போது சண்டையிட தெம்பில்லை.
பொறுமை, சகோதரி. நல்ல செய்தி கொண்டு வந்திருக்கிறேன்.
கோஃபூனை கண்டுபிடித்துவிட்டார்கள்.
இப்போது எனது வீரர்கள் அவனுடன் திரும்பி வந்துகொண்டிருக்கிறார்கள்.
என்ன? அவர்கள் எப்போது வருவார்கள்?
ஹனிவா மற்றும் பாபா வாஸ் பற்றி தெரிந்ததா?
அவர்கள் பற்றி தகவலில்லை.
அதில் அர்த்தமில்லையே.
என்ன நடந்தாலும் அவர் அவர்களை ஒன்றாக வைத்திருப்பார்.
அவரால் முடிந்தவரை.
இப்போது கோஃபூன் நம்முடன் இணைவான்,
அவனுடைய பாதுகாப்பின் சிக்கலை நாம் எதிர்கொள்ள வேண்டும்.
பாதுகாப்பா?
நீங்கள் பார்த்தபடியே, மக்கள் புதிய வழியை ஏற்றுக்கொள்ள சிறிது நேரம் ஆகும்.
பூட்ஸ் பற்றி உனக்கு இது போன்ற கவலைகள் எதுவும் இல்லை.
பூட்ஸ் யாரோ ஒருவன்.
உன் குழந்தையின் தந்தை.
என்ன?
உன் இதயத்துடிப்பு வேகமாவதை என்னால் கேட்க முடிகிறது, சிபெத்.
ஆனால் உன்னுடையதை மட்டுமே.
குழந்தை.
குழந்தையை இழந்துவிட்டாய்.
சிபெத். நான் மிகவும் வருந்துகிறேன்.
என்னுடைய குழந்தை வரவே வராது எனும்போது உன் குழந்தை திரும்பி வருகிறது.
இது நம்மை சற்றே கடினமான சூழ்நிலைக்குத் தள்ளுகிறது.
நான் குழந்தையுடன் இல்லை என்பது வெளியே தெரிந்தால்,
ஏற்கனவே இருந்ததை விடவும் அதிகமாக பார்வை கொண்ட குழந்தைகளின்
பாதுகாப்பு கேள்விக்குள்ளாக்கப்படும்.
கோஃபூனின் பாதுகாப்பு உறுதி செய்யப்படாது.
நீ சொல்வது எனக்குப் புரியவில்லை.
-என் மகன் உயிருக்கு மிரட்டல் விடுக்கிறாயா? -அதற்கு எதிரானது.
என் சகோதரி மகனை பாதுகாக்க என்னால் முடிந்த அனைத்தையும் செய்வேன்.
ஆனால் மக்கள் எனக்கு எதிராக, உனக்கு எதிராக கிளர்ந்தெழுந்தால்,
அவனைப் பாதுகாக்க யாரும் இருக்க மாட்டார்கள்.
இது ஹார்லனைப் பற்றியது.
சீமான் ஹார்லன் உடனான கூட்டணி இராணுவத்தின் மீது நமது கட்டுப்பாட்டை உறுதிப்படுத்தும்,
அது புரட்சியை ஏற்படுத்தி கருத்துக்கு இறுதி தடையாக இருக்கும்.
இதை ஏன் மிகவும் வற்புறுத்துகிறாய்? நீ என்னிடம் என்ன மறைக்கிறாய்?
வெளிப்படையாக, கன்ஸுவாவில் இருந்து தப்பியவர்கள் உள்ளனர்.
-அது பரவினால்… -அது பரவும்.
நம் அதிகாரத்தை உறுதிப்படுத்தும்போது ஏதாவது அமைதியின்மை ஏற்பட்டால் அதைக் கட்டுப்படுத்த
நாம் எவ்வளவு நல்ல நிலையில் இருப்போம் என்பதுதான் ஒரே கேள்வி.
ஹார்லனின் நிலையில் இருப்பவன், அவனுக்கு எதில் ஆதாயம் என்பதைப் பொறுத்து
எரிகிற தீயில் நீரும் ஊற்றலாம், எண்ணையும் ஊற்றலாம்,
இப்போது, அவனுக்கு தேவை நீ தான்.
சகோதரி. நான் உன்னிடம் என்ன கேட்கிறேன் என்று எனக்குத் தெரியும்.
-நான் அதைக் கேட்க மாட்டேன், ஆனால்... -உஷ். போதும்...
நல்லது.
இது வெறுமனே இந்த சூழ்நிலைக்கான ஒரு ஏற்பாடு என்று ஹார்லன் புரிந்துகொள்ளும் வரை
நான் இதை ஏற்றுக்கொள்கிறேன்.
எல்லா திருமணங்களையும் போல.
என் அம்மா இளவரசி என்று என்னால் கற்பனை கூட செய்ய முடியவில்லை.
மாக்ரா கேன் தான் ஆட்சி செய்ய பிறந்தவர்.
எல்லா வகையிலும் அவருடைய தந்தையை போன்றவர்.
ஆனாலும் நீ அவளை மிருகத்தைப் போல வேட்டையாடினாய்.
இல்லை.
என் வேலை சூனியக்காரன் ஜெர்லாமரெல் மற்றும் அவனது குழந்தைகளைக் கண்டுபிடிப்பதுதான்.
மாக்ரா இறந்துவிட்டதாக நம்பப்பட்டது.
-நாம் இங்கே முகாமிட வேண்டும். -இப்போதுதானே நடக்க தொடங்கினோம்.
அடிவாரத்தின் வழியாக செல்லும் பாதை கடினமானது.
உன் அப்பாவுக்கு ஓய்வு தேவைப்படும்.
விட்ச்ஃபைண்டர், நீ எனக்காக பேசாதே.
சரி, அப்போது எனக்காக நானே பேசுகிறேன்.
உன்னைப் போலவே, இரத்தத்தை இழந்திருக்கிறேன், பல நாட்களாக சாப்பிடவில்லை.
நான் உன்னைப் போல சித்திரவதை செய்யப்படவில்லை என்றாலும்...
உஷ்! டமாக்டி.
-செல்லம், நீ என்ன பார்க்கிறாய்? -கடவுளின் எலும்புகளின் கூண்டுகள்.
-அடச்சே. -என்ன?
இது அடிமை வாணிகர்களின் இடம்.
-இந்த இடத்தை உங்களுக்கு முன்பே தெரியுமா? -இல்லை, தெரியாது.
டமாக்டி, நாம் விரைவாக செல்ல வேண்டும். வா.
அப்பா, பரவாயில்லை. யாரும் வரவில்லை.
அவர்கள் ஏற்கனவே இங்கே இருக்கிறார்கள்.
இருக்கும் இடத்திலேயே நில்லுங்கள்.
வாழ்த்துக்கள், நண்பரே.
நாங்கள் அத்துமீறல் செய்திருந்தால், மன்னித்துவிடுங்கள்
கிழக்கு அடிவாரத்திற்கு செல்வதைத் தவிர வேறு எந்த நோக்கமும் எங்களுக்கு இல்லை.
அடிவாரத்தில் உங்களுக்கு என்ன வேலை?
யூரி கால்நடை சந்தைக்கு செல்கிறோம்.
நீங்கள் போகலாம்.
நன்றி.
நீ அல்ல, பெண்ணே.
அப்பா!
உனக்கு ஒழுக்கம் கற்பிக்கப்படும், பெண்ணே.
யார் அங்கே? பேசு!
பாபா, பயப்படாத. நீ இப்போது பத்திரமாக இருக்கிறாய்.
பேரிஸ்!
ஹனிவா!
-பேரிஸ். உடன் இருப்பது யார்? -பாபா.
நாம் பாதுகாப்பான இடத்துக்கு போன பிறகு நான் விளக்குகிறேன்.
-கோஃபூன் எங்கே? -கோஃபூன் பென்சாவுக்கு போய்விட்டான்.
இன்னொரு முக்கியமான செய்தி இருக்கிறது.
மாக்ரா உயிருடன் இருக்கிறாள்.
-நீயும் கேள்விப்பட்டாயா? -ஆம்.
நீங்கள் கோஃபூனுடன் சென்றிருக்க வேண்டும்.
அப்படியா, இப்போது நீ எங்கே இருந்திருப்பாய்?
-இப்போது செல்வோம். -இல்லை.
நீ பயணம் செய்யும் நிலையில் இல்லை.
உன் குரலில் கடும் வேதனை தெரிகிறது.
இந்த பயணத்தை மேற்கொள்வதற்கு முன்பு நீ ஓய்வெடுத்து, குணமடைய வேண்டும்.
பாபா வாஸ்.
பேரிஸ், பொறுங்கள்.
-டமாக்டி ஜூன். -பேரிஸ்.
விட்ச்ஃபைண்டர் தளபதி.
என்ன ஒரு கண்டுபிடிப்பு.
நாம் இவனை கொன்ற பிறகு, இவனது காதுகளை கோப்பையாக வைத்துக்கொள்வேன்.
இல்லை. அவனுடைய உதவி எங்களுக்குத் தேவை.
அவன் இல்லாமல் நாங்கள் ட்ரிவான்டிஸில் இருந்து ஒருபோதும் தப்பியிருக்க முடியாது.
-அவன் இப்போது அவர்களில் ஒருவன் அல்ல. -அது உண்மையாக இருந்தால் கூட...
அவன் ராணியின் வீரர்களைக் கண்டுபிடிப்பான். மாக்ராவை கண்டுபிடிக்க எனக்கு உதவுகிறான்.
எங்களுடன் விட்ச்ஃபைண்டரை வீட்டிற்கு அழைத்துவர போவதில்லை.
உங்களுடன் எங்கும் வரப்போவதில்லை. நாங்கள் பென்சாவுக்குப் போகிறோம்.
ஹனிவா, உன் அப்பாவுக்கு ஓய்வு தேவை. இப்போது கூட, சுவாசிக்கவே சிரமப்படுகிறான்.
அப்பா.
இந்த வீடு எங்கே இருக்கிறது?
அது ஒரு பொருட்டல்ல. நாங்கள் நேராக பென்சாவுக்குச் செல்கிறோம்.
பாபா, அருகிலேயே முகாம் அமைத்திருக்கிறோம்.
இரவு ஓய்வெடு. பிறகு நாம் அங்கிருந்து பென்சாவுக்குச் செல்வோம்.
நாங்கள் விட்ச்ஃபைண்டருடன் பயணிப்போம் என்று நீங்கள் சொல்ல முடியாது.
நாம் எங்கு சென்றாலும் அவனும் வருவான். சரியா?
அப்படியே நடக்கட்டும்.
வியன்னா, குயிட்டோ, வீடு திரும்புங்கள்.
நாங்கள் பென்சாவுக்குப் போகிறோம் என்று அவர்களிடம் தெரிவித்துவிடு.
சார்லட், முகாமுக்கு செல்.
சுமார் 200 ஆண்டுகளுக்கு முன்பு,
ஒரு சிறிய எண்ணிக்கையிலான பயான் குழந்தைகள் பார்வையுடன் பிறந்தனர்.
விட்ச்ஃபைண்டர்களிடமிருந்து மறைக்க அவர்களின் தாய்மார்கள் மலைகளுக்கு சென்றனர்.
ஆனால் இறுதியில் அவர்கள் கண்டுபிடிக்கப்பட்டு எரிக்கப்பட்டனர்.
துக்கமடைந்த அந்த தாய்மார்கள் திசைகாட்டியை அமைத்தனர்.
அது பாதுகாவலர்களின் ரகசிய சமூகம்,
அதன் உறுப்பினர் நிலை தாயிடம் இருந்து மகளுக்கு வழங்கப்படும்.
நாங்கள் பல தலைமுறைகளாக ஒரு ரகசியமாக இருக்கிறோம்,
பார்வை திரும்பும்போது பார்வையுள்ளவர்களைப் பாதுகாக்கும்
அந்த புனிதமான கடமையை ஏற்கத் தயாராக காத்திருக்கிறோம்.
எத்தனை பார்வை கொண்ட குழந்தைகளை சந்தித்திருக்கிறீர்கள்?
உன்னோடு சேர்த்தா? ஒன்று.
அது என் அம்மா அல்லது அவளது அம்மா சந்தித்ததை விட ஒன்று கூட.
இது என் வாழ்நாளில் நடக்கும் என்று நினைத்ததில்லை, ஆனால் நடத்துவிட்டது.
பேரிஸ், அவர்களுக்கும் உங்களுக்கும் என்ன சம்பந்தம்?
அது ஒரு நீண்ட கதை. சோகமானதும் கூட.
நீங்கள் அவர்களில் ஒருவராக இருந்தீர்கள்.
ஆம், இருந்தேன்.
நீண்ட காலத்திற்கு முன்பு.
யாரும் உங்களை குற்றம் சொல்லவில்லை, பேரிஸ்.
இருந்தாலும் கூட, அது என் பொறுப்புதான்.
நான் சந்தித்த ஒவ்வொரு சகுனத்தின் சாபமும்.
நடக்கும் முன்பே எல்லாம் தெரிந்துகொள்வதற்கு நீங்கள்தான் காரணம் என்று எல்லோரும் நினைக்கிறீர்கள்.
பார்வையுள்ளவர்கள் இனி சூனியக்காரர்கள் அல்ல என்று கேன் ராணி ஆணையிட்டது நிஜமா?
அப்படித்தான் பேசுகிறார்கள்.
ராணியின் இந்த அறிவிப்பு தவறாக புரிந்துகொள்ளப்பட்டது.
ஒன்றின் மீதான வெறுப்பை கட்டளையால் மாற்ற முடியாது.
எதுவாக இருந்தாலும், அவள் உன்னை இன்னும் ஆபத்தில் தள்ளியிருக்கிறாள்.
அது அவள் நினைத்தபடி இருக்கலாம்.
அவனுக்கு தூக்கம் தேவை என்று நினைக்கிறேன்.
நானும்தான்.
அதற்காகத்தான் பானத்தில் நிறைய தூக்க மருத்து போட்டு அவனை தூங்கவைத்தேன்.
அவன் தூங்கவில்லை என்றால், நான் இரவு முழுவதும் தூங்காமல் காவல் காக்க வேண்டும்.
யாருக்காவது உணவு வேண்டுமா?
அட, டோட். நாங்கள் ஏற்ற அதே உறுதிமொழியை நீயும் ஏற்றுக்கொண்டாய்.
என்ன நடந்தாலும் சூனியக்காரர்களை கண்டுபிடித்து கொல்ல வேண்டும்.
நாம் ராணிக்கு சேவையாற்றுகிறோம், டாக்ஸ். அவரது ஆணைகளை பின்பற்றுகிறோம்.
ஆணை நம் நம்பிக்கைக்கு எதிராக வரும்போது அல்ல.
முதலில் கடவுள் சுடர், இரண்டாவதுதான் ராணி.
டாக்ஸ் சொல்வது சரிதான். இது தவறாகப்படுகிறது.
-நாம் சட்டத்தை மீறுகிறோம். -நாம் அவனை பாதுகாக்கும் வேலை செய்கிறோம்.
அவன் ராணியின் உறவினர்.
அவனை காயப்படுத்துபவனை ராணி என்ன செய்வார் என்று நினைக்கிறாய்?
நாம் ஒரு சூனியக்காரனோடு பென்சாவுக்குள் நுழைய முடியாது,
அவனோடு சேர்த்து மதவெறியர்கள் என்று நம்மையும் எரித்துவிடுவார்கள்.
முட்டாள் போல பேசாதே.
நாம் அவன் குடலை உருவ வேண்டும், பாதுகாப்பு தரக்கூடாது.
நீ அவனை கொல்ல விரும்பவில்லையா? சரி, கொல்லாதே.
அவனை இங்கேயே விட்டுவிட்டு ஓடிவிட்டான் என்று சொல்லிவிடுவோம்.
இந்த காடே அவனை கொல்லட்டும்.
வா, டோட். அவன் சொல்வது சரிதான்.
முடியாது.
மிக விரைவில் ஆணைக்கு கீழ்படியாமல் பதவி இழக்கப் போகிறான்.
அதோடு உன்னையும் அதே நிலைக்கு இட்டுச்செல்வான்.
எனவே வாயை மூடிக்கொண்டு, உங்கள் வேலையைப் பாருங்கள்.
நீ அதிர்ஷ்டசாலியாக இருந்தால்,
பென்சா அடைவதற்குள் இந்த உரையாடலை நான் மறந்துவிடுவேன்.
நீங்கள் வருவதை சொல்ல வேண்டும்.
மன்னித்துவிடு, இளவரசியே.
இது என் வீடு இல்லை என்பதை தொடர்ந்து மறந்துவிடுகிறேன்.
ஒலியெழுப்பும் வாள், மன்னர்களின் ஆயுதம்.
அவர்களது மகள்களுடையதும்.
என்னை அழைத்து வர சொன்னாயா?
ஆம், சொன்னேன்.
-உன்னுடைய இந்த திருமண தீர்மானம்... -அப்படி எந்த தீர்மானமும் இல்லை.
உனக்கு பதிலாக என் சகோதரியே சொல்லிவிட்டார்.
அது துரதிஷ்டவசமானது.
உறுதியளிக்கிறேன், நான் இன்னும் காதல் ரசத்தோடு திட்டமிட்டிருந்தேன்.
-எனக்கு கணவர் இருக்கிறார். -எல்லோரிடமும் குறை இருக்கிறது.
மல்லாந்து படுத்து தூங்கினால், குறட்டைவிடுவேன். ஒரு சிறிய அறிவுரை...
-ஹார்லன். -...ஒரு சிறிய உதை என்னை அமைதியாக்கிவிடும்.
-எனவே சொல்லிவிட்டேன். -ஹார்லன்!
நிஜமாக உனக்கு என்ன வேண்டும்?
முடியாட்சியின் காலடியில் சேவையாற்ற போராடும்
பழம்பெரும் பாரம்பரியத்திலிருந்து வந்தவன் நான்.
எனக்கு நானே சிறப்பான ஒன்றைப் பெற
பல ஆண்டுகளாக அயராது உழைத்தேன்.
அதற்கு கடும் உழைப்பு தேவைப்பட்டது, என்னை நம்பு.
இப்போது, ராணி அதில் நுழைந்துவிட்டார்,
அவரது இந்த போர் காரணமாக எல்லாம் பாழாகிவிட்டது.
எனக்கு இரண்டு வாய்ப்புகள் இருக்கின்றன.
ஒன்று: கிளர்ச்சியைத் தூண்டி அரண்மனை முழுவதையும் ஏரிப்பது,
அல்லது இரண்டு: உன்னை மணந்துகொண்டு, நானும் உங்களோடு இருப்பது.
நன்றாக பரிசீலித்த பிறகு, இளவரசியே, நான் ஒரு முடிவுக்கு வந்துவிட்டேன்.
இரண்டாவது வாய்ப்புக்கு வேலை குறைவு.
நீ தவறான சகோதரியிடம் ஆதரவு தேடுகிறாய்.
-சிறந்த சகோதரியிடம் ஆதரவு தேடுகிறேன். -சிபெத்திடம் தான் அதிகாரம் இருக்கிறது.
இப்போதைக்கு.
-நாம் நிச்சயதார்த்தத்தை அறிவிப்போம். -அருமை.
ஆனால் திருமணம் நடக்காது.
அதற்குள்ளாகவே முற்றுபுள்ளி வைக்காதே...
இப்போதைக்கு நிச்சயதார்த்தம் கன்ஸுவா பற்றிய எனது சகோதரியின்
கவலையை கொஞ்சம் குறைக்கும்.
சபையுடனான உனது செல்வாக்கைப் பயன்படுத்தி,
ராணி போருக்குச் செல்வதை நான் தடுக்க உதவி செய்.
என் கணவரும், என் மகளும் கிடைத்தவுடன்,
என்ன நடந்தாலும் அவர்கள் பாதுகாப்பாக இருப்பதை உறுதி செய்.
அதற்கு ஈடாக?
தலைநகரை வேறொரு பொருத்தமான இடத்தில் உருவாக்க சிபெத்தை சமாதனாம் செய்கிறேன்,
அதோடு உனக்கு உன் நகரம் திரும்ப கிடைக்கும்.
மாக்ரா.
நான் உன்னை குறைவாக மதிப்பிட்டுவிட்டேன்.
நானும் அதையே நினைக்கிறேன்.
காலம் பதில்சொல்லும், இளவரசியே.
-செட்-செட். -செட்-செட்.
சூடான தேநீர்.
எனவே, நீங்கள் ஒரு திசைகாட்டி படைவீரரா?
பாதுகாவலர். அதன் மீதான விருப்பம் எப்போதோ போய்விட்டது.
ஏன் வெளியேறினீர்கள்?
நான் திசைகாட்டிகளுடன் இருந்தபோது, ஹனிவா, அது விறுவிறுப்பான காலமாக இருந்தது.
பார்வை கொண்ட குழந்தைப் பற்றிய தகவல்கள் இல்லாத இருநூறு வருடங்கள்,
பிறகு திடீரென ஒரு பையன் தோன்றினான்.
நான் அவனை பாதுகாக்க நியமிக்கப்பட்டேன்.
அவன் பார்வையை கடந்து பலவற்றில் திறமையானவனாக இருந்தான்.
அதாவது, அவனது இளம் மனம் அதிக அறிவை பெற விரும்பியது...
உன்னுடையது போலவே.
நான் விதிகளை மீறினேன்.
நாங்கள் சேமித்து வைத்திருந்த கலைப்பொருட்களை பார்க்க அவனை அனுமதித்தேன்.
புத்தகங்கள்...
அதோடு அவனுக்கு படிக்க கற்றுக்கொடுக்கும் முடிச்சிடப்பட்ட குறியீடுகள்.
விரைவில், அவனது அறிவு பசியைப் போக்க போதுமான புத்தகங்கள் எனக்கு கிடைக்கவில்லை.
ஒருநாள் நான் எழுந்தபோது, புத்தகங்கள்
மற்றும் முடிச்சிடப்பட்ட குறியீடுகளுடன் அவன் சென்றுவிட்டான்.
நான் திசைகாட்டியை ஏமாற்றிவிட்டேன்.
நான் செய்வேன் என சத்தியம் செய்த பணியில் தோல்வியடைந்தேன்.
எனவே என்னால் முடிந்த ஒரு விஷயத்தை செய்தேன். நான் வெளியேறிவிட்டேன்.
அவன் என்னவாக ஆனான் என்று தெரியுமா? அந்த சிறுவன்?
அவன் உன் தந்தையானான்.
ஜெர்லாமரெல்.
ஆம்.
பல வருடங்கள் கழித்து, நீ உன் அம்மாவின் வயிற்றில் இருக்கையில், ஜெர்லாமரெல் என்னைப் பார்த்தான்.
நான் அல்கெனி என்று அவன் அறிந்திருந்தான்.
அவனது குழந்தைகளை பாதுகாத்து வழிநடத்துவேன் என்று அவனுக்குத் தெரியும்.
நாங்கள் எப்படி படிக்க கற்றுக்கொள்வோம் என்பதையும் உறுதிசெய்யவும்.
அதுதான் சரியான தேர்வு என்று நான் நம்புகிறேன்.
நிச்சயமாக சரியான தேர்வுதான்.
உங்களுக்கு உங்கள் கைகள் ஒரு அங்கமாக இருப்பது போல
எனக்கு பார்வை ஒரு அங்கமாக இருக்கிறது.
நான் படிக்காமல் இருப்பது தவறாக இருக்கும்.
செல்லமே...
மனிதகுலத்திற்கு நீண்ட வரலாறு உண்டு...
வித்தியாசமானவர்களை கண்டு வெறுப்பதும் பயப்படுவதுமான நீண்ட வரலாறு.
எப்படி பிறக்கிறோம் என்பதை யாராலும் தீர்மானிக்க முடியாது.
இருந்தாலும் பார்வையற்றவர்கள் பார்வை கொண்டவர்களை துன்புறுத்துகிறார்கள்.
ஒருநாள் பார்வை கொண்டவர்கள் பார்வையற்றவர்களை விட அதிகமானால்,
இந்த நிலைமை தலைகீழாக மாறும்.
நாம் அனைவரும் ஒரே மாதிரியாக இருக்கும் பல வழிகளில் இதுவும் ஒன்றுதான்
நீ என்ன செய்கிறாய்?
இது என் கடமை, சூனியக்காரனே.
-டோட்! -வாயை மூடு.
அவனை அப்படியே பிடி!
வா, சூனியக்காரனே!
டோட்!
டாக்ஸ்! ஃபிரை! என்ன காரியம் செய்கிறீர்கள்?
அமைதியாக இரு!
டோட்!
ஃபிரை! நிறுத்து, ஃபிரை.
டோட்!
டோட்.
-டாக்ஸ். டாக்ஸ்! -டோட்.
ஃபிரை?
-ஃபிரை! -பின்வாங்கு, டாக்ஸ்.
நீ என்ன செய்தாய்?
பின்வாங்கிவிடு.
நீ அவனை கொன்றுவிட்டாய்.
நீ ஆயுதத்தை கீழே போடவில்லை என்றால் உன்னையும் கொல்வேன்.
உனக்கு என்ன ஆயிற்று? ஒரு விட்ச்ஃபைண்டராக இருந்துகொண்டு சூனியக்காரனை பாதுகாக்கிறாய்!
உனக்கு மீண்டும் சொல்ல மாட்டேன், டாக்ஸ்!
ஆயுதத்தை கீழே போடு! இப்போதே!
நான் போகிறேன்.
இதில் நான் பங்கெடுக்க விரும்பவில்லை.
நீ போக விரும்பினால், உன் குதிரையை எடுத்துக்கொண்டு போ.
ஆனால் இந்த பணியில் நீ மீண்டும் குறுக்கிட முயன்றால்,
நீ இருக்குமிடத்திலேயே உன்னை புதைத்துவிடுவேன்.
-டோட். -வாயை மூடு.
உனக்கு குதிரை ஓட்டத் தெரியுமா?
தெரியாது.
சீக்கிரம் கற்றுக்கொள்வாய் என நம்புகிறேன்.
ஏனென்றால் நீ என்னோடு வரப்போவதில்லை.
உங்களுக்கு வாய்ப்பு கிடைத்தபோது ஏன் ஈடோவை கொல்லவில்லை?
ஒரு சகோதரனை கொல்வது நம்முடைய ஒரு அங்கத்தை வெட்டுவதற்கு சமம்.
உங்கள் சொந்த தந்தையை கொல்வது போன்றா?
ஈடோவை கொல்லுமாறு என் தந்தை எனக்கு ஆணையிட்டார்.
நான் ஒரு முடிவை எடுத்தேன்.
நீங்கள் ஈடோவைப் பாதுகாத்தீர்கள் என்றால், அவர் ஏன் உங்களை இவ்வளவு வெறுக்கிறார்?
குடும்பம் சிக்கலான ஒன்று.
சரி...
நான் சித்தப்பாவால் கடத்தப்பட்டேன்,
அதோடு என் அம்மா ஒரு இளவரசி என்பதைக் கண்டுபிடித்தேன்.
சிக்கலான குடும்பங்களைப் பற்றி எனக்கும் கொஞ்சம் தெரியும்.
ஈடோவை பெற்றேடுத்ததும் என் அம்மா இறந்துவிட்டார்.
அதற்காக என் தந்தை அவனை ஒருபோதும் மன்னிக்கவில்லை.
அப்போது நான் சிறுவனாக இருந்தேன், அவரை நினைவுகூரும் வயதும் இல்லை.
அதோடு என் தந்தையின் கண்ணோட்டத்தை கேள்வி கேட்கும் வயதும் இல்லை.
நீங்கள் என்னை அழைத்தீர்களா, சார்?
அந்த பெண், ஹனிவாவிற்கு வில்வித்தை தெரியும்.
அப்படியா?
அவள் என் மீது மூன்று அம்புகளை எய்தாள்.
ஜெர்லாமரெலுடைய இரண்டு குழந்தைகளை என் சகோதரன் வளர்த்திருக்கிறான்.
அது ஒரு மோசமான விஷயம்.
இன்று மன்ஹாலின் ஒரு குகையில் அடிமை வணிகர்களின் குழு ஒன்று கொல்லப்பட்டுள்ளது.
இது அவர்கள் வேலை என்று நினைக்கிறீர்களா?
பாபா காயமடைந்திருக்கிறான். சோர்வாக இருக்கிறான். அவனால் வேகமாக நகர முடியாது.
பாபாவும் அந்த பெண்ணும் எனக்கு உயிருடன்...
வேண்டும் என்று நம் பகுதியில் உள்ள ஒவ்வொரு இராணுவ தளத்திற்கும் செய்தி அனுப்பு.
சரி, சார்.
துணை தளபதி?
அவர்கள் தப்பிக்க உதவியது யார் என்று தெரிந்ததா?
இல்லை, சார். இன்னும் தெரியவில்லை.
இது விசித்திரமானது, ரென். மிகவும் விசித்திரமானது.
ஆனால் அதற்கு என்னிடம் ஒரு யோசனை இருக்கிறது.
தொடர்ந்து தகவல் தெரிவி.
சரி, சார்.
-டோட். -என்ன?
என் உயிரை காப்பாற்றியதற்கு நன்றி.
உன் நன்றி எனக்குத் தேவையில்லை.
நீ இளவரசி மாக்ராவின் மகன், அதோடு உன்னை பாதுகாப்பது என் கடமை.
எனக்கு வேறு வழியில்லை.
உனக்கு வேறு வழி இருந்தது.
வரைபடத்தைக் கொடு.
வானிலை மாறாமல் இருந்தால் பென்சாவிற்கு செல்ல 13 நாட்கள் பிடிக்கும்.
நாம் அதில் பாதி நேரத்திலேயே செல்ல முடியும்.
என்ன? எப்படி?
இந்த வழியில்.
ஒரு குன்று இருக்கிறது.
ஆம், வரைபடத்தின் படி.
ஆனால் குன்று எதுவும் இல்லை. நம்மால் நேராக செல்ல முடியும்.
உனக்கு எப்படித் தெரியும்?
அவர்கள்தான் வரைபடங்களை செய்கிறார்கள்.
இப்படித்தான் எங்கள் மறைவிடத்தை
உன்னைப் போன்ற நபர்களிடமிருந்து இத்தனை நூற்றாண்டுகளாக மறைத்து வைத்தோம்.
ஹனிவா?
என்ன நடந்தாலும் உன்னை பாதுகாப்பது என் பொறுப்பு.
நீ எப்போதும் என் பின்னால் இருக்க வேண்டும்.
எப்போதும் என் பின்னால்.
உன் தந்தை எப்போதும் உனக்குப் பின்னால் இருப்பார்.
எனக்கு பாதுகாவலர் தேவையில்லை. என்னை நானே பாதுகாத்துக்கொள்ள முடியும்.
ட்ரிவான்டிஸில் நீயொரு கருத்தரிப்பு இயந்திரமாக இருந்திருப்பாய்.
நான் தப்பித்துவிட்டேன்.
அடிமை வணிகர்களின் முகாமில் உன் தலையை வெட்டியிருப்பார்கள்.
இப்படியே சென்றால், ஒரு வாரத்திற்குள் நீ இறந்துவிடுவாய்.
ஹனிவா.
என் வழியில் குறுக்கிடாதே.
உனக்கு தான் பார்வை இருக்கிறது. நீ என் வழியில் வராதே.
எப்போதும் என் பின்னால். உன் தந்தை எப்போதும் உனக்கு பின்னால்.
பேரிஸ்.
ஜெஸ்மின்.
நறுமணப் பொருளை எரியுங்கள்.
புல்வெளிகள் முழுவதும் மழை.
நன்றி, ராணியாரே.
பென்சாவின் வாசனை திரவியம் செய்பவர்கள்தான் இந்த நாட்டிலேயே சிறந்தவர்கள் என்று கேள்விப்பட்டேன்.
அது உண்மையென இப்போது தெரிந்துகொண்டேன்.
எல்லோரும் இந்த நிகழ்ச்சியை ரசித்திருப்பீர்கள் என்று நம்புகிறேன்.
நம்முடைய கடினமான தருணங்களில் கூட,
கடவுள் சுடர் நமக்கு ஆசீர்வதித்திருக்கும் அழகையும் மகிழ்ச்சியையும் பாராட்ட
நேரம் ஒதுக்க வேண்டும் என்பதை நான் கற்றுக்கொண்டேன்.
இப்போதும் கூட, நம்முன்னே இருக்கும் போராட்டத்திலும்,
நாம் அழகை காண முடியும்.
அன்பு இருக்கிறது.
எனவே, எனது சபையின் மதிப்புமிக்க
உறுப்பினர்களான உங்களுடன் இதை பகிர்ந்து கொள்வதில் மிகுந்த மகிழ்ச்சியடைகிறேன்,
அதாவது என் சகோதரி இளவரசி மாக்ரா கேனை திருமணம் செய்யவிருப்பது
வேறுயாருமில்லை, உங்கள் பென்சாவின் சீமான் ஹார்லன் தான் அது.
இதை நாம் அறிவிக்கப் போகிறோம் என்று நினைத்தேன்.
ஆம், நானும் அப்படித்தான் நினைத்தேன்.
இன்றிலிருந்து நான்காவது கடவுள் சுடர் தோன்றும்போது
நாம் அனைவரும் அவர்களின் திருமணத்துக்கு சாட்சியாக இருப்போம்.
நாம் பயான்கள்
-நீயும் இதற்கு உடந்தையா? -இல்லை.
நாம் புனிதமானவர்கள்
உன்னை நம்பலாமா என்று தெரியவில்லை.
இளவரசியே, ஒரு கட்டத்தில், நீ என்னை நம்பிதான் ஆகவேண்டும்.
நீ எனக்கு ஒரு காரணத்தைக் கூறுவது நல்லது.
நாம் தேர்ந்தெடுக்கப்பட்டவர்கள்
அப்பா.
என்ன விஷயம்?
தளபதி இங்கிருக்கிறான்.
என்ன?
ஈடோ வாஸ் வந்திருக்கிறானா?
அவன் சில சிப்பாய்களோடு வந்திருக்கிறான்.
நான் பலவீனமாகிவிட்டது அவனுக்கு தெரியக்கூடாது.
தளபதி வாஸ். என்ன ஒரு ஆச்சரியம்.
நிஜமாகவா?
நீ என்னை எதிர்பார்த்திருப்பாய் என்று நினைத்தேன்.
ஏன் அப்படி?
யாரோ என் சிறைக்குள் ஊடுருவி பாபா வாஸுடன் தப்பித்திருக்கிறார்கள்.
பாபா வாஸை பிடித்துவிட்டாயா?
நாங்கள் வைத்திருந்தோம்.
தப்பிக்கும் வரை.
ஒரு பார்வை கொண்டவர் இல்லாவிட்டால்,
காவலர்களிம் அகப்படாமல் ட்ரிவான்டியன் சிறைச்சாலையின் பாதைகளில்
ஊடுருவி செல்வது எளிதான விஷயமல்ல.
நீ என்னை குற்றம் சாட்டுகிறாய்? நான் ஏன் பாபா வாஸை காப்பாற்ற வேண்டும்?
உன் மகன் எங்கே?
மகனா?
என் ஆட்கள் இங்கே வந்திருந்தபோது நீ அவர்களுடன் அனுப்ப மறுத்த மகன்.
-எனக்கு இப்போது அவன் வேண்டும். -நான் சொல்வதை கேள்.
நீ வைத்த பொறி பாபா வாஸை என் வாசல் வரை வரச்செய்துவிட்டது.
அவன் என் காவலர்களை கொன்றுவிட்டு என் மகனை பலவந்தமாக அழைத்துச் சென்றான்.
பாபா வாஸ் இங்கே வந்து உன்னை உயிருடன் விட்டானா?
அவனுடைய மகளை நீ விட்டுக்கொடுத்த பிறகும் கூடவா?
அவருக்கு வேறு வழியில்லை.
என்ன செய்கிறீர்கள்?
நான் அப்பாவிடம் பேசும்போது மகன் ஏன் பதில் சொல்கிறான்?
நாம் சந்திக்கும் போது, நீ பார்வை கொண்டவன் என்ற காரணத்தால்
வழக்கமாக நகர்வது போல் இப்போது ஏன் நகரவில்லை?
இது கிட்டத்தட்ட...
கேள், தளபதி, நீ இவ்வளவு தூரம் வந்திருந்தால்...
அவரை விடுங்கள்! அவரை விடுங்கள்.
-தளபதி. -அமைதியாக இரு.
அவன் உன் பார்வையை பறித்துவிட்டான்.
இது தற்காலிக காயம்தான்.
இது விரைவில் குணமாகிவிடும்.
இல்லை.
இது குணமாகாது.
இல்லை!
நான் உன்னை கொல்வேன். கடவுள் மீது ஆணையாக, உன்னை கொல்வேன்.
உன் வேதனையை ஒதுக்கிவை, ஓலோமான்.
உன் குடும்பத்திலுள்ள மற்றவர்களைப் பாதுகாப்பது இப்போது உன் பொறுப்பு.
அதைச் செய்ய, உனக்கு தெளிந்த மனம் தேவை.
இந்த வீடு இப்போது எனக்கு சொந்தமானது.
நீ, புத்தகங்கள், அறிவு, எல்லாமே.
டொர்மாடா!
இவர் டொர்மாடா. எங்களுடைய மிகப்பெரிய விஞ்ஞானிகளில் ஒருவர்.
இனி நீ இவருக்கு கீழ் வேலை செய்வாய்.
வசன தமிழாக்கம் அருண்குமார்